Diari Oficial de la Generalitat Valenciana


Sumari del DOGV 9827, del 12-04-2024 (2024/3073)

RESOLUCIÓ de 10 d'abril de 2024, del conseller d'Educació, Universitats i Ocupació, per la qual es nomena membre del Ple del Consell Valencià d'Universitats i de Formació Superior.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3073


Data del document
:   10-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Valencià d'Universitats i de Formació Superior

RESOLUCIÓ de 10 d'abril de 2024, del conseller d'Educació, Universitats i Ocupació, per la qual es nomena membre del Ple del Consell Valencià d'Universitats i de Formació Superior. [2024/3073]  
La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i en l'article 25.1.d establix que el Ple del Consell estarà integrat, entre altres vocals, per un representant de l'estudiantat de cada una de les universitats del sistema universitari valencià, triats entre ells pel procediment que establisca cada universitat.  
L'article 26.1 de la norma legal esmentada disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, després de la designació per l'òrgan corresponent, per un període de quatre anys, i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Amb data 13 de març de 2024, la Universitat de València-Estudi General comunica per Resolució del Rectorat de 28 de febrer de 2024, la designació de Víctor Estevan Martínez com a representant de l'estudiantat en el Consell Valencià d'Universitats i Formació Superior, en substitució de Jaume Espadà Guillem, nomenat mitjançant Resolució de la consellera d'Innovació, Universitats, Ciència i Societat Digital, de 25 de febrer de 2022 (DOGV 9293, 08.03.2022).  
Vist el que s'ha exposat, de conformitat amb el que es preveu en l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, d'acord amb la Resolució de data 28 de febrer de 2024 de la rectora de la Universitat de València-Estudi General, i en virtut de les competències atribuïdes pel Decret 136/2023 de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Víctor Estevan Martínez com a vocal del Consell Valencià d'Universitats i de Formació Superior, en representació de l'estudiantat de la Universitat de València-Estudi General, en substitució de Jaume Espadà Guillem.  
  
Segon  
La duració del mandat serà fins al 25 de febrer de 2026.  
  
Tercer  
La present resolució farà efecte des del dia de la publicació en el Diari Oficial de la Generalitat Valenciana.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans següents:  
  
a) El recurs de reposició ha d'interposar-se davant del conseller d'Educació, Universitats i Ocupació en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 10 d'abril de 2024.- El conseller d'Educació, Universitats i Ocupació: José Antonio Rovira Jover.